Návrh VZN vyvesený na úradnej tabuli v obci Davidov dňa 1.3.2013

VZN vyvesené na úradnej tabuli v obci Davidov dňa 12.4.2013

VZN nadobúda účinnosť dňa : 26.4.2013

Obecné zastupiteľstvo obce Davidov podľa § 4 ods. 3 písm. i) a § 6 ods. 1 zákona SNR č.369/1990 Zb. o obecnom zriadení v znení neskorších predpisov v nadväznosti na ustanovenia zákona  č. 250/2007 Z.z. o ochrane spotrebiteľa vydáva toto

**Všeobecne záväzné nariadenie obce Davidov č. 11 /2013 o pravidlách času**

**predaja v obchode a času prevádzky služieb na území obce Davidov**

**§ 1**

**Úvodné ustanovenie**

1. Toto všeobecne záväzné nariadenie (ďalej len „VZN“) určuje pravidlá času predaja v obchode a času prevádzky služieb na území obce ,povinnosti prevádzkovateľov obchodov a služieb pri určovaní času predaja v obchode a času prevádzky služieb v prevádzkarniach , kontrolu a sankcie za porušenie tohto VZN.

2. Toto VZN sa vzťahuje na všetky právnické osoby a fyzické osoby – podnikateľov, ktoré prevádzkujú na území obce Davidov prevádzkarne obchodu a služieb.

3. Toto všeobecne záväzné nariadenie sa nevzťahuje na podnikateľskú činnosť vykonávanú na trhových miestach obce Davidov, ktorej úprava podlieha osobitnému všeobecne záväznému nariadeniu obce.

4. Pri určovaní pravidiel času predaja v obchode a času prevádzky služieb obec Davidov vychádza z maximálne pružnej doby tak, aby boli uspokojené potreby občanov v obci a požiadavky podnikateľov.

**§ 2**

**Základné pojmy**

1. **Prevádzkarňou** alebo predajňou sa podľa tohto VZN rozumie priestor, v ktorom sa

    činnosť vykonáva a ktorý je určený pre styk so zákazníkmi a spotrebiteľmi.

2. **Prevádzkovateľom** ‐ podnikateľ poskytujúci predaj v obchode alebo prevádzkujúci službu.

3. **Predaj v obchode** – predaj výrobkov konečnému spotrebiteľovi.

4. **Poskytovaním služieb** – akákoľvek činnosť určená na ponuku konečnému spotrebiteľovi v stálej prevádzke, s výnimkou činnosti podľa osobitných predpisov.(zák. č. 586/2003 Z.z. o advokácii v platnom znení, zák. č. 323/1992 Zb. notároch a notárskej činnosti v platnom znení, zák. č. 233/1995 Z.z. o súdnych exekútoroch a exekučnej činnosti v platnom znení, zák. č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizácií v zdravotníctve v platnom znení).

5. **Konečný spotrebiteľ** – fyzická osoba nakupujúca tovar alebo služby pre osobnú potrebu.

6. **Prevádzkovou dobou** – čas predaja a čas prevádzky služieb určený podľa tohto VZN.

7. **Rušením nočného pokoja** – najmä šírenie nadmerného hluku a vibrácií v nočnom čase.

8. Za nočný čas sa pre účely tohto VZN považuje čas medzi 22,00 hod. a 06,00 hod. Ide o časový úsek vyhradený pre zabezpečenie zdravého a nerušeného nočného pokoja a odpočinku obyvateľov obce (úpl. znenie zák. 596/2002 Z.z. o ochrane zdravia ľudí).

9. Za šírenie nadmerného hluku sa pre účely tohto VZN považuje porušenie povinnosti a limitov stanovených osobitným predpisom /zák. č. 355/2007 a vyhl. MZ SR č. 549/2007 Z.z./.

10.**Hudobná produkcia** – hudba určená na počúvanie, tanečnú zábavu, diskotéku, reprodukovanú technickým zariadením alebo akustickými prístrojmi, živá hudba alebo koncertné vystúpenie.

11. **Spoločenské podujatie** – uzavretá spoločnosť zdržujúca sa v prevádzkarni z príležitostí súkromnej oslavy ako svadba, narodeninová oslava, kar, podnikové podujatie a pod.

12. **Verejné kultúrne podujatie** – verejnosti prístupné koncerty, hudobné a tanečné produkcie, tanečné zábavy a iné akcie v oblasti spoločenskej zábavy.

13.Obytné územie na účely tohto VZN a podľa Vyhlášky MŽP SR  č. 55/2001 Z.z. sú plochy, ktoré sú určené pre obytné domy a k nim prislúchajúce nevyhnutné zariadenia , napr. garáže, stavby občianskeho vybavenia, verejné dopravné a technické vybavenie, zeleň a detské ihriská.

**§3**

**Rozsah pôsobnosti**

Toto VZN sa dotýka podnikateľov, ktorí získali oprávnenie podnikať na základe zákona č. 455/1991 Zb. o živnostenskom podnikaní v znení neskorších predpisov, zákona č. 513/1991 Zb. –Obchodného zákonníka v platnom znení, prípadne iných platných právnych predpisov.

**§ 4**

**Pravidlá času predaja v obchode a času prevádzky služieb**

1. V rámci podmienok zabezpečenia zásobovania a poskytovania služieb obyvateľom obce Davidov sa určuje čas predaja v obchode a čas prevádzky služieb nasledovne:

a/ prevádzkarniam v obytnom území s maloobchodným a veľkoobchodným predajom tovaru, vrátane bufetov rýchleho občerstvenia v časovom rozmedzí od **06.00 hod. do 20.00 hod**.

b/ prevádzkarniam poskytujúcim služby v obytnom území , okrem pohostinských služieb v časovom rozmedzí od **06.00 hod. do 20.00 hod**.

c) prevádzkarniam poskytujúcim **pohostinské** služby v obytnom území nasledovne.:

- V časovom rozmedzí od **07.00 hod. do 23.00 hod. v termíne od 1.4.do 30.6.** v roku

- V časovom rozmedzí od **07.00 hod. do 24.00 hod. v termíne od 1.7. do 31.8.**v roku

- V časovom rozmedzí od **07.00 hod. do 22.00 hod. v termíne od 1.9. do 31.3.** v roku

d./ prevádzkarniam poskytujúcim pohostinské služby v obytnom území formou sezónneho exteriérového posedenia na verejnom priestranstve, alebo na súkromnom pozemku /letné terasy / bez prevádzkovania hudobnej produkcie po 23.00 hod. platia podmienky ako v **§4 ods. 1.bod ,,c,,**

2. Prevádzková doba všetkých prevádzkarní obchodov a služieb na území obce Davidov zo dňa **31. 12**. príslušného kalendárneho roka na **01. 01**. nasledujúceho kalendárneho roka je bez časového obmedzenia.

**§ 5**

**Povinnosti prevádzkovateľa obchodu a služieb**

1. Fyzické osoby oprávnené na podnikanie a právnické osoby (ďalej aj ako „podnikateľ“)si sami určia čas predaja alebo prevádzkový čas prevádzkarne v súlade s ustanoveniami tohto Všeobecne záväzného nariadenia obce Davidov a takto určený čas sú povinné dodržiavať.

2. V záujme náležitej všeobecnej informovanosti a evidenčného prehľadu podnikateľov na území obce, čas predaja alebo prevádzkový čas prevádzkarne je podnikateľ povinný písomne oznámiť obci prostredníctvom Obecného úradu v Davidove najneskôr v deň začatia činnosti prevádzkarne, ktorý musí byť rozvrhnutý v súlade s § 4 tohto VZN. Písomné oznámenie musí obsahovať tieto údaje:

a) obchodné meno, presné označenie podnikateľa,

b) IČO,

c)sídlo (právnická osoba), bydlisko (fyzická osoba oprávnená na podnikanie)

d) názov a adresu prevádzkarne,

e) čas predaja alebo prevádzkový čas s vyznačením prestávok,

f) predmet podnikateľskej činnosti a sortimentné zameranie v prevádzkarni

g)fotokópiu osvedčenia o podnikaní, fotokópiu listu vlastníctva alebo nájomnej zmluvy,

3. Ak je oznámenie prevádzkového času prevádzkarne v súlade s ustanoveniami tohto VZN, obec Davidov túto skutočnosť písomne oznámi prevádzkovateľovi.

4. Ak oznámenie prevádzkového času prevádzkarne nespĺňa ustanovenia tohto VZN, obec Davidov písomne upozorní prevádzkovateľa, že pre jeho prevádzku je určený vo VZN iný prevádzkový čas, pričom nesúlad ním určeného prevádzkového času je obec oprávnená riešiť v správnom konaní . Zároveň ho obec oboznámi s podmienkami, ktoré sú nevyhnutné splniť pre určenie

prevádzkového času podľa tohto VZN.

5. Podnikateľ je povinný označiť svoju prevádzkareň zvonku na vhodnom a trvale viditeľnom

mieste údajmi, a to :

a) obchodné meno a sídlo

b)meno a priezvisko osoby zodpovednej za činnosť prevádzkarne

c) prevádzkovú dobu určenú pre spotrebiteľa

d) kategória a trieda ubytovacieho zariadenia, ak ide o ubytovacie zariadenie

6. Pri dočasnom uzavretí prevádzkarne je podnikateľ povinný, namieste kde je uvedená prevádzková doba, označiť začiatok a koniec uzavretia prevádzkarne, a to najneskôr 24 hodín pred dočasným uzavretím prevádzkarne za predpokladu, že prevádzkareň bude uzavretá dlhšie ako jeden deň.

7. Pri zrušení prevádzkarne je podnikateľ – predávajúci povinný písomne informovať  najneskôr sedem dní pred zrušením prevádzkarne umiestnením oznamu v prevádzkarni na mieste, kde je uvedená prevádzková doba, o tom, kde a kto je povinný vyrovnať záväzky voči spotrebiteľom, kde môže spotrebiteľ uplatniť svoju reklamáciu, a o dátume zrušenia prevádzkarne. Predávajúci o tom zároveň písomne informuje obec Davidov prostredníctvom obecného úradu. Mesto je povinné na požiadanie tieto informácie poskytnúť spotrebiteľovi.

8. Podnikateľ, ktorý používa alebo prevádzkuje zdroje hluku, infrazvuku alebo vibrácií je povinný zabezpečiť, aby vystavenie obyvateľov a ich prostredia negatívnym vplyvom týchto faktorov bola čo najnižšia a neprekročila najvyššie prípustné hodnoty pre deň, večer a noc, a súčasne zabezpečiť ich objektivizáciu a hodnotenie raz za rok (§ 27 zák. 355/2007 Z.z.)

9.Najvyššie prípustné hodnoty hluku a vibrácií pre deň, večer a noc sú určené s osobitnými právnymi predpismi (Vyhl. MZ SR  č. 549/2007 Z.z.)

10.Pri vykonávaní podnikateľskej činnosti v prevádzkarniach sú podnikatelia povinní dodržiavať ustanovenia všeobecne záväzných predpisov obce Davidov, ktoré súvisia s činnosťou prevádzkarne, ako aj prispôsobiť činnosť prevádzkarne tak, aby sa po určenom prevádzkovom čase nezdržiavali hostia v prevádzkových miestnostiach. Každý prevádzkovateľ je po 22.00 hod. povinný dodržiavať nočný kľud, okrem dňa 31. 12. v roku / Silvester/.

11. V prípade konania verejno‐kultúrnych podujatí, spoločenských podujatí a uzavretých spoločenských stretnutiach je prevádzkovateľ (organizátor )  poskytujúci pohostinské služby povinný písomne **aspoň 3 dní pred konaním podujatia** oznámiť  obecnému úradu v Davidove miesto, dátum, čas konania podujatia, resp. kontaktnú osobu, ktorá je zodpovedná za organizáciu podujatia , jej adresu a tel. číslo.

**§ 6**

**Kontrola a sankcie**

1.Kontrolu nad dodržiavaním tohto VZN vykonáva obec Davidov prostredníctvom kontrolnej komisie a poverených zamestnancov obce Davidov.

2. Za porušenie tohto VZN, okrem§ 5 ods. 5, 6 a 7 môže obec Davidov právnickej osobe alebo fyzickej osobe oprávnenej na podnikanie uložiť pokutu do výšky 6 638 eur.

3. Porušenie tohto VZN fyzickou osobou sa posudzuje ako priestupok podľa osobitných predpisov (§ 47 ods. 1 písm. b) a § 48 zákona Slovenskej národnej rady c. 372/1990 Zb. o priestupkoch v znení neskorších predpisov).

4.Pri ukladaní pokút sa prihliada najmä na závažnosť, spôsob, čas trvania a následky proti právneho konania.

5.Na konanie o uložení pokuty sa vzťahuje všeobecný predpis o správnom konaní.

6. Pokuty sú príjmom obce Davidov.

**§ 7**

**Spoločné a prechodné ustanovenia**

1. Stavbu – prevádzku možno užívať len po vydaní kolaudačného rozhodnutia a na účel určený v kolaudačnom rozhodnutí, prípadne v stavebnom povolení. Zmeny účelu užívania stavby vyžadujú rozhodnutie stavebného úradu o zmene v užívaní stavby. Mesto sa k umiestneniu prevádzky vyjadruje v rámci stavebného konania.

2.Nebytové priestory sa prenajímajú na účely, na ktoré sú stavebne určené.

3. Prevádzkovatelia obchodov a služieb sú povinní do jedného mesiaca od nadobudnutia Účinnosti tohto VZN upraviť prevádzkovú dobu a vykonávať podnikateľskú činnosť na území mesta v súlade s týmto VZN.

**§ 8**

**Záverečné ustanovenia**

1.Na tomto VZN sa uznieslo Obecné zastupiteľstvo obce Davidov dňa 12.4.2013

2. Toto VZN nadobúda účinnosť 15‐ tým dňom odo dňa jeho vyvesenia na úradnej tabuli.

3.Dňom účinnosti tohto VZN sa zrušuje Všeobecne záväzné nariadenie č.14/2005 o pravidlách času

predaja v obchode a času prevádzky služieb na území obce Davidov, schválené uznesením č. 19/2013

V Davidove dňa 12.4.2013

Ing. Jozef Vaľko, starosta obce